.............. (sz.) napirend

 Előterjesztve: Településüzemeltetési, Környezetvédelmi

 és Közbiztonsági Bizottsághoz

**E L Ő T E R J E S Z T É S**

**a Képviselő-testület 2023. november 30-i rendes ülésére**

**Tárgy:** Javaslat a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………………..

Nagy Zsuzsanna

 Parkolási osztályvezető s.k.

**Egyeztetve:** …................................................

 Kalocsai Tímea

 Városüzemeltetési igazgató s.k.

**Egyeztetve**…................................................

 dr. Varga Előd Bendegúz

 alpolgármester

**Látta:** ...........................................................

 dr. Szalai Tibor

 jegyző

………………………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület kezdeményezése alapján, valamint a Fővárosi Közgyűlés döntése értelmében 2023. január 1-jével bővült a várakozási övezet a II. kerület közigazgatási területén.

Budapest Főváros II. Kerületi Önkormányzat Képviselő-testületének 14/2010.(VI.24.) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló önkormányzati

rendelet (továbbiakban: Rendelet) 2. melléklete tartalmazza a gyermekszállítási várakozási hozzájárulással igénybe vehető közterületeket.

A várakozási övezet bővítését követő tapasztalatok összegzését követően megállapítást nyert, hogy a szülők és gyermekeik biztonságos közlekedésének támogatása érdekében szükségessé vált a gyermekszállítási hozzájárulással igénybe vehető közterületek felülvizsgálata.

Ennek megfelelően bővíteni szükséges a gyermekszállítási várakozási hozzájárulással igénybe vehető várakozó helyeket a Pasaréti és a Törökméz Bölcsődénél, valamint a Törökvész Úti Kézműves Óvodánál, továbbá a Pikler Emmi Bölcsőde esetében technikai cím pontosítás szükséges.

Kérem, a fentiek okán a Tisztelt Képviselő-testületet, hogy az előterjesztést megtárgyalni és az alábbi rendelet-módosítási javaslatot elfogadni szíveskedjen.

A Képviselő-testület Magyarország Alaptörvénye 32. cikk (1) bekezdés a) pontjában, és a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv) 42. § 1. pontjában foglalt hatáskörében, valamint az Mötv. 23. § (5) bekezdés 3. pontjában foglalt, mint ellátandó helyi önkormányzati feladat tekintetében jogosult a rendeletmódosítás tárgyában dönteni.

*A rendelet elfogadásához minősített többségű szavazati arány szükséges.*

Budapest, 2023. november 14.

**Örsi Gergely**

  **polgármester**

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a következőket rendeli el:

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 2. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

*1. melléklet a /2023. ( . .) önkormányzati rendelethez*

„*2. melléklet*

**Budapest II. kerület várakozási övezetében gyermekszállítási várakozási hozzájárulással igénybe vehető közterületek**

|  |  |  |
| --- | --- | --- |
| Bolyai Utcai Óvoda (1023 Budapest, Bolyai utca 15.) | Bolyai utca | 22-24. 18-20. |
| Százszorszép Óvoda (1024 Budapest, Fillér utca 29.) | Nyúl utca Nyúl utca Garas utca | 9-17. 14-24. 11-11. |
| Százszorszép Óvoda (1026 Budapest, Érmelléki utca 12.) | Érmelléki utca Érmelléki utca | 6-14. 5-11. |
| Kitaibel Pál Utcai Óvoda (1024 Budapest, Kitaibel Pál utca 10.) | Kitaibel Pál utca Kitaibel Pál utca | 9-15. 8-14. |
| Szemlőhegy Utcai Óvoda (1024 Budapest, Szemlőhegy utca 27/b.) | Szemlőhegy utca | 25/B-29. |
| Pasaréti Bölcsőde (1026 Budapest, Pasaréti út 41.) | Nagyajtai utca Nagyajtai utca | 10-12. 14-16. 7-9. |
| Varsányi Bölcsőde (1027 Budapest, Varsányi Irén utca 32.) | Varsányi Irén utca Varsányi Irén utca | 9-21. 20-34. |
| Törökméz Bölcsőde (1022 Budapest, Törökvész út 22-24.) | Törökvész út | 7/A-15/C. 14/A-28. |
| Törökvész Úti Kézműves Óvoda (1022 Budapest, Törökvész út 18.) | Törökvész út | 7/A-15/C. 14/A-28. |
| Akadémiai Óvoda és Bölcsőde (1022 Budapest, Barsi utca 3.) | Barsi utca | 1-7. 2-12. |
| Pikler Emmi Bölcsőde (1022 Budapest, Lóczy Lajos utca 3.) | Lóczy Lajos utca Hankóczy Jenő utca | 1-9. 33-37. |

”

Általános indokolás

Budapest Főváros II. Kerületi Önkormányzat Képviselő-testülete kezdeményezésére a Fővárosi Közgyűlés a 30/2010. (VI. 04.) Főv. Kgy. rendeletet módosította, emiatt szükségessé vált a II. kerület közigazgatási területén a járművel várakozás rendjének kialakításáról és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: R.) módosítása.

Részletes indokolás

**Az 1. §-hoz**

Tekintettel a várakozási övezet bővítését követő gyakorlati tapasztalatokra, a R. 2. mellékeltének felülvizsgálata alapján szükséges annak tartalmi módosítása, további technikai címadat pontosítás szükséges.

**A 2. §-hoz**

Hatályba léptető és hatályon kívül helyező rendelkezéseket tartalmaz.